Orð og tónar byrjar aftur hóskvøldið 23. februar kl. 20 í Reinsarínum, og tá gera vit ferð úr Gásadali til Kairo saman við Mikkjali á Ryggi og Alaa Al AswaniEinki Um tiltak Orð og tónar byrjar aftur hóskvøldið 23. februar kl. 20 í Reinsarínum, og tá gera vit ferð úr Gásadali til Kairo saman við Mikkjali á Ryggi og Alaa Al Aswani Einki kann vera ólikari enn teir báðir heimar, lýstir verða á Orð og tónum hesa ferð. Annar er okkara heimligi, tann friðarligi, sum Mikkjal so sjaldsama væl lýsir. Heimurin, har tú kanst geva tær stundir at søkka niður í løtur og geva minsta lívsbragdi ans. Hin er fremmandur og friðleysur og lýsir kynslív, átrúnað, politikk og pengar, vald og máttloysi. Egyptin Alaa Al Aswany tekur okkum á ta ferðina við sær. Fyrra helvtin hóskvøldið er ognað Mikkjali á Ryggi. Hesin sjaldsama fjølgávaði miðvingurin var abbabeiggi Súsannu, Riu og Hans Tórgarð. Tey trý systkini fara at siga frá manninum og stórverki hansara Fuglabókini við søgum, upplestri og hugleiðinum. Ólavur Jøkladal og aðrir tónleikarar við solistum fara at spæla nøkur løg, ið Ólavur hevur smíðað til yrkingar hjá Mikkjali. Eftir steðgin fara vit til Kairo Alaa al Aswani er egypti, borin í heim í 1957. Við bókini Jákupslon, sum kom út á arabiskum í 2002, gjørdist hann kendur í øllum arabiska heiminum, og eftir at bókin kom út á enskum og øðrum málum, tók allur bókmentaheimurin hann til sín. Tommy Petersen, sum hevur búð í Kairo, fer at hugleiða um býin, umhvørvið og ójavnan í landinum. Pauli Nielsen, sum týtt hevur bókina, búði í Kairo, meðan hann týddi mestapartin. Pauli greiðir frá bókini, og Tjóðhild Patursson fer at lesa upp. Skráin er henda: 19: 30 Dyrnar lata upp, Fuglabókin, Jákupslon og aðrar nýggjar bøkur kunnu keypast fyri serprís 20: 00 Vælkoma 20: 10 Mikkjal–Súsanna, Ria og Hans Tórgarð hugleiða um skyldmannin Mikkjal á Ryggi. Ólavur Jøkladal og onnur spæla løg, smíðað til yrkingar hjá Mikkjali 21: 15 Jákupslon–Tommy Petersen um Egypt og egyptar, Pauli um Aswany, um bókina, og Tjóðhild Patursson lesur brot úr bókini 21: 40 Tónleikur Orð og tónar er ókeypis tiltak, ið Sprotin og Reinsaríið skipa fyri, og sum verður hildið eitt kvøld um miðjan mánaðin frá kl. 20: 00 til á leið 22: 00 á Reinsaríinum. Endamálið er at uppliva, njóta og skifta orð um bókmentir, tónleik og aðra mentan. Tað, ið eyðkennir tiltakið, er, at ymsar mentanargreinar verða tvinnaðar saman, so sum bókmentir, leiklist og tónleikur. Fleiri upplýsingar fáast hjá Poul F. Guttesen, poul @ sprotin. fo ella á tel. 22 41 23. Solokonsert við Stanley Samuelsen fríggjakvøldið 24. Februar. Stanley Samuelsen fer fríggjakvøldið 24. februar at hava eina inniliga solokonsert, har hann fer at spæla guitar og framføra Um tiltak Solokonsert við Stanley Samuelsen fríggjakvøldið 24. Februar. Stanley Samuelsen fer fríggjakvøldið 24. februar at hava eina inniliga solokonsert, har hann fer at spæla guitar og framføra egnar sangir og coverløg, sum hava serligan týdning fyri Stanley. Her ímillum syngur hann nøkur løg hjá George Harrison, sum hevði blivið 74 ár, 25. Februar, um hann enn var á lívi. Umframt at spæla coverløg, hevur Stanley júst útgivið eina nýggja savnsfløgu. Eisini er Staney ein tiltikin góður Beatles tulkari, so lagt verður upp til eina spennandi og áhugaverda konsert. Mikudagin 1. mars er aftur Open stage/Open mic, og hesaferð er tað nýggi bólkurin Vincent v/Eyðfin Lamhauge-vokal, Oddur Joensen-solo, guitar, Eyðun R. Nolsøe-guitar, Sámal M. Johannesen Um tiltak Mikudagin 1. mars er aftur Open stage/Open mic, og hesaferð er tað nýggi bólkurin Vincent v/Eyðfin Lamhauge–vokal, Oddur Joensen–solo, guitar, Eyðun R. Nolsøe–guitar, Sámal M. Johannesen–bass, Fríði Bjarkhamar–trummur, sum fer at framføra. Vincent er ein nýggjur bólkur mannaður av fimm ungum monnum úr Klaksvíkini og Eysturoynni. Teir byrjaðu fyri nøkrum fáðum mánum síðan, og hava longu nógvar konsertir á skránnið. Teir spæla alternativan rokk, har teir leggja dent á melodi og originalitet. Tiltakið er fyri øll tey, ið vilja sleppa at frambera tað fyri øðrum. Hetta er fyri eitt nú sangskrivarar, yrkjarar, søgusigarar og skemtarar til at framføra egið tilfar, nýtt eins væl og gamalt. Tiltakið er ætlað at vera ein kreativur verkstaður har høvi er til at royna nýggj hugskot í einum umhvørvi saman við samhugaðum listafólki. Øll er vælkomin við sínum talentum. Í samband við at fyrra konsertin hjá Ólavi Højgaard er útseld, verður skipað fyri eykakonsert fríggjakvøldið 3. mars. Gylta røddin úr Vestmanna, Ólavur Højgaard, bjóðar okkum øllum ein túr gjøgnum sítt Um tiltak Í samband við at fyrra konsertin hjá Ólavi Højgaard er útseld, verður skipað fyri eykakonsert fríggjakvøldið 3. mars. Gylta røddin úr Vestmanna, Ólavur Højgaard, bjóðar okkum øllum ein túr gjøgnum sítt fjøltáttaða tónleikaunivers,–heilt frá byrjanini við” Eg siti so eina” til spildurnýtt, enn ikki útgivið tilfar. Allar góðar kreftir eru savnaðar við tí fyri eyga, at fáa eina framúr løtu í Reinsarínum. Einir tveir tímar við øllum teimum kendastu hittunum:” Ró”,” So ganga míni ár”,” Motormani”,” Tær løturnar”,” Tá eg droymi”,” Leygarkvøld í Havn”, krúddaðir við minni kendum gimsteinum úr skattakistuni. Fyrsta útgávan hjá Ólavi var við Vestmonnum í 1983. Hetta var legendariska útgávan,” Brot” (LP-pláta og kassettuband), ið mann teljast millum mest seldu útgávur í Føroyum yvirhøvur. Onkur slagari av fløguni” Úr Vestmanna til Nashville”, innspæld í sjálvum Country-høvuðsstaðnum, verður eisini at hoyra. Saman við Ólavi hetta forkunnuga kvøld verða m. a. vinirnir úr Vestmonnum: Niels Olsen, J. Í Toftum og Martin Joensen, sum saman við Ólavi gjørdi sálmin” Uttan teg” alment kendan. Eisini fara vit at hoyra Rúnu á Heygum og Jórun Højgaard,–vøkru kvinnurøddirnar, ið hava sett sín dám á fleiri av útgávunum hjá Ólavi. Umframt hesi luttaka eisini Holgar Jacobsen, Niels Midjord, Milson Zachariasen, Hallgrímur Miðberg og Kári Olsen. Stutt sagt: Her er einki at ivast í, um tú vilt tær sjálvum tað besta: Kenn tína vitjunartíð og bílegg atgongumerki NÚ! 11 marts kl. 13.00 verður árligi landsfundurin hjá Unga Tjóðveldinum í Perluni. Á skránni verður m. a. fyrilestur um stjórnarskipanina og um aktivismu. Eisini verður grøni politikkur felagsins viðgjørdur. Aftaná tað Um tiltak 11 marts kl. 13.00 verður árligi landsfundurin hjá Unga Tjóðveldinum í Perluni. Á skránni verður m. a. fyrilestur um stjórnarskipanina og um aktivismu. Eisini verður grøni politikkur felagsins viðgjørdur. Aftaná tað verður nýggjur formaður og nýggj nevnd fyri felagið vald. Borðreitt verður við góðari fiskasúpan og góðum tónleiki. Fløguaktuelli hvalbingurin Svein í Prestgarði fer saman við bólki at framføra fløgusangir á Reinsarínum fríggjakvøldið 31 mars kl 2100. Fløgan,, Minst til Hann elskar teg "varð upptikin Um tiltak Fløguaktuelli hvalbingurin Svein í Prestgarði fer saman við bólki at framføra fløgusangir á Reinsarínum fríggjakvøldið 31 mars kl 2100. Fløgan,, Minst til Hann elskar teg” varð upptikin í USA á sumri 2016 og kom út í oktober sama ár. Í Tí sambandi varð skipað fyri fleiri útgávukonsertum kring landið. Og so væl varð vitjað, øll hølir vóru fultsett. Tí hugsar Svein og bólkurin, at rætt er at bjóða til eykað tónleikakvøld. Svein í Prestgarði hevði um aldarskiftið rúsdrekkatrupulleikar, fór á Heilbrigdið í viðgerð og fekk eitt nýtt lív við nýggjum møgulleikum. Bæði í hesum lívi og tí komandi eigur Svein eisini eina livandi vón-til Sín Harra og Frelsara. Hetta innihald útrykkir Svein í sangum sínum, og er hjartamál hansara, at deila vónina víðari Hetta hoyra vit meira um á Reinsarínum Leygarkvøldið 1. apríl 2017 kemur danska Joanita Zachariassen til Føroya at spæla gospelkonsert í Reinsarínum. Við sær hevur hon sín bólk og tvey kór, ið fara at framføra gospel og Um tiltak Leygarkvøldið 1. apríl 2017 kemur danska Joanita Zachariassen til Føroya at spæla gospelkonsert í Reinsarínum. Við sær hevur hon sín bólk og tvey kór, ið fara at framføra gospel og soul. Joanita er fødd í Uganda, men er hon uppvaksin í Danmark í einari kristnari flóttafamilju. Hon er partur av samkomuni Church on the Rock í Keypmannahavn og vann í 2013 integratiónsheiðurslønina“ Årets Krus Årets Knus” givin av Tværkulturelt Center. Joanita hevur gjøgnum nogv ár arbeitt við sangi og tonleiki i Danmark og i øðrum londum og hevur leverað koncert eftir koncert. Hon skapar eina intensa, melidiøsa og atmosferu ríka koncert, har hon rørir hjarta og sál, gjøgnum hennaru stemmu og nærveru. Hon hevur gjøgnum árini sungið saman við stórum nøvnum innan Gospel heimin. Nøvn sum Don Moen–Alvin Slaughter. Hon hevur eisini sungið fyri sjálvari Drottningini og Prins Hendrik og eisini Desmond Tutu. Hon hevði eisini æruna av, at hava sungið saman vid Etta Cameron. Kom og uppliv tónleik á verðinsplan. Tak vinir og familju við til eitt fantastiskt kvøld. Tá eitt nýtt ár byrjar eru tað nógv sum lova sær sjálvum at nú skal okkurt nýtt henda. Eg skal klænka, eg skal íðka, eg skal vera meira saman við Um tiltak Tá eitt nýtt ár byrjar eru tað nógv sum lova sær sjálvum at nú skal okkurt nýtt henda. Eg skal klænka, eg skal íðka, eg skal vera meira saman við familjuni ella annað. Nógvir kurar og skipanir eru til at hjálpa okkum við at halda okkara egnu lyfti. Nudging er ein tilgongd sum kann hjálpa okkum við øllum hesum lyftunum vit hava givið okkum sjálvum. Orðið Nudging sæst javnan á netinum og í øðrum miðlum. Nudging kann umsetast til” at fáa eitt eymligt skump”, og tað snýr seg um, hvussu vit kunnu gera tað lættari fyri okkum sjálvi at taka avgerðir um kost, rørslu og annan atburð. bituff bjóðar til temakvøld um, hvussu tú kanst taka Nudging við inn í heimi, í frítíðina, í bilin og í handlarnar. Temakvøldið fer serliga at snúgva seg um hvussu vit eta betri og sunnari við íblástri frá nudging. Nudging leiðreglurnar siga t. d., at vit hava lættari við at røra okkum, um vit longu eru í ítróttarklæðum, tí klæðini og skógvarnar nærum skumpa okkum avstað. Vit eta eisini minni góðgæti, um vit eta karamellur í pappíri, enn tá vit seta eina stóra skál við blandaðum bommum á borðið og koyra ein neva uppí munnin. Tað er eisini nógv lættari at eta gularøtur, um tær standa flustar í einum ílati í eygnahædd í køliskápinum, enn um posin við gularótum liggur niðast og aftast í grønmetisskuffuni. Við øðrum orðum hava karmar og umstøður rundanum mat ótrúðliga nógv at siga. Tað vit síggja eta vit og er nógv til og maturin lætt atkomuligur eta vit meira. Tí eta vit nógv meira, tá ið vit fara til eitt sjálvtøkuborð. Har er nógvur matur, nógv sløg og um vit innstilla okkum til at royna eitt av hvørjum, so oveta vit. Vit fara at hoyra um nudging leiðreglur og amboð, ið gera tað lættari at taka góðar og sunnar avgerðir um mat, rørslu og atburð. Á temakvøldinum læra vit, hvussu vit kunnu menna okkara tilvitan og skapa góðar rammur fyri tí atburði, vit ynskja bæði hjá okkum sjálvum og hjá øðrum. Vit gleða okkum til at síggja tykkum. Tað eru Lotte Juul Madsen og Stine Junge Albrechtsen, báðar kliniskir kostráðgevar úr Danmark, sum eru fyrilestrahaldarar á tiltakinum, sum verður á Reinsarínum í Tórshavn fríggjadagin 7. apríl kl. 14.00-16.30.